Els números del Barça d’handbol - FC Barcelona\nHomeSeccionsHandbolPrimer EquipNotíciesEls números del Barça d’handbol\nDurant l’aturada per seleccions repassem quines són les dades més destacades en el primer tram de la temporada\nLes dades dels blaugranes a la primera part de la temporada. / FOTO:ARXIU-FCB\nLa setmana en què les competicions de clubs resten aturades i les seleccions prenen el relleu, és moment de fer balanç i repassar les dades que aquesta primera part de la temporada ha donat per a l’handbol blaugrana.\nEls homes de Xavi Pascual han jugat 20 partits oficials fins avui: dos de Supercopa de Catalunya, un de Supercopa Asobal, cinc de Super Globe, vuit de Lliga Asobal i quatre de la VELUX EHF Champions League.\nEl balanç és de 19 triomfs i un empat i fins avui els blaugranes ja han assolit tres títols: la Supercopa Asobal, la Supercopa de Catalunya i el Mundial de Clubs.\nEls blaugranes sumen ja 39 partits consecutius guanyant en Lliga Asobal.\nEls millors registres golejadors del Barça d’handbol la temporada 2014/15 han estat els 45 gols que va marcar a Port Sagunt, en Lliga Asobal, i també van ser els 45 que va marcar davant el BM La Roca a la semifinal de la Supercopa de Catalunya.\nEls blaugranes han marcat 82 gols a Supercopa de Catalunya, 32 a la Supercopa Asobal, 170 gols a la Super Globe, 308 gols en Lliga Asobal i 130 a la Champions, per un total de 722 gols.\nEl Barça d’handbol és l’equip que més gols ha marcat a la Lliga i a la Champions 2014/15.\nLa millor defensa blaugrana la temporada 2014/15 ha estat la dels 16 gols que va encaixar al Palau davant l'Ángel Ximenez-Puente Genil a la Lliga Asobal.\nA la Champions ha rebut 105 gols; 202 a la Lliga; 28 a la Supercopa Asobal; 49 a la Supercopa de Catalunya, i 121 a la Super Globe, amb un total de 505 gols rebuts en 20 partits oficials.\nA la final de la Supercopa de Catalunya (27-45)\nImposen la seva superioritat (31-16)\nNo es confien i golegen (27-45)


121106-ASSEMBLEA GENERAL ORDINÀRIA DE L’AADIPA - AADIPA\n121106-ASSEMBLEA GENERAL ORDINÀRIA DE L’AADIPA\n1. Aprovació del pressupost per a l’any 2013.\n2. Estat actual sobre:\n– L’estat actual de la pàgina web de l’agrupació i els corresponents perfils a les xarxes socials.\n– L’organització del “PREMI EUROPEU AADIPA d’intervenció en el patrimoni arquitectònic”.\n– La representació de l’AADIPA a l’assemblea del COAC, sobretot quant al procés participatiu de reforma estatutària endegada pel Col·legi.\n3. Presentació de candidatures i elecció del director del XXXVIè Curset. Jornades Internacionals sobre la Intervenció en el Patrimoni Arquitectònic, a celebrar en el mes de desembre de 2013, d’entre les propostes rebudes:\n– Alfons Ollé i Coderch:\nCiutat i indústria:¿què s’ha de fer amb el patrimoni industrial?\n– Mònica Alcindor Huelva i Oriol Roselló Viñas:\nL’arquitectura tradicional. Llegat o futur?\n– Ana Chust Peters:\nPetit patrimoni: la intervenció en comerços històrics i emblemàtics.\n– Josep Lluís González Moreno-Navarro:\nValors patrimonials i eficiència energètica. Conflictes i solucions.\n4. Informació sobre l’estat de l‘organització del XXXVè Curset. PATRIMONI PORTUARI: barris amb port / ports amb ciutat, a càrrec del seu director, l’Albert Pla i Gisbert.\n5. Presentació oficial de la versió digital del llibre “1996-2006. Mirar enrere, anar endavant”, que recull sintèticament la història de l’agrupació.


Susana Díaz: "Aquest projecte comú és Espanya i aquí és on hem d'estar tots" | Ràdio Barcelona | Cadena SER\nEl PSC no aconsegueix passar desapercebut a la Conferència del PSOE on Susana Díaz ha fet una crida a tots els socialistes a superar les diferències per un projecte d'Estat en comú\n09/11/2013 - 21:07 h. CET\nApel.lació directa de la presidenta andalusa Susana Díaz (PSOE), als socialistes catalans. Apel.lació per a remar tots, PSC i PSOE, en la mateixa direcció, després que a les últimes setmanes l'engranatge hagi grinyolat de mala manera. Susana Díaz ha llençat un missatge unionista i d'unitat, tot admeten que els últims desacords entre els socialistes catalans i els espanyols poden provocar desconcert.\nDíaz obert la conferencia dels socialistes amb un discurs molt contundent, en clau estatal i apel·lant a deixar de generar incerteses.\nDiu que el camí és "la unitat" i per això demana al PSC que salvi les diferències amb el PSOE per un projecte d'Estat compartit, que al diu que "s'anomena Espanya i que és on han d'estar tots els socialistes".\nAl discurs inaugural Díaz s'ha dirigit al PSC per enviar-los "un missatge amb tot l'afecte i tot i les discrepàncies". Ha assegurat que el PSOE "necessita" el PSC i que "està al seu costat".\nLa resta del discurs, molta autocrítica, "no hem fet les coses bé", "no estem fent les coses bé", repetia Díaz. A la sortida, el primer secretari del PSC, Pere Navarro, deia que li havien agradat les seves paraules "perquè tots els socialistes compartim un projecte en comú que és el federalisme".\nNavarro s'ha reunit a primera hora amb Rubalcaba i Díaz per tractar sobre assumptes de partit, tot i que a la sortida no ha volgut específicar exactament quins.


El sumari del cas Erial destapa una vida de Zaplana associada al luxe\nLa jutgessa imputa també a una filla i al gendre de l'expresident valencià i a una exdiputada autonòmica.\nRellotges d'alta gamma, cotxes de luxe i diners van ser decomissats en el domicili de l’exmandatari del PP.\nLa jutgessa alça el secret de la part del sumari que seguia reservada, un tom de 8.000 folis.\nEl sumari del cas Erial destapa una vida de Zaplana associada al luxe Morell / EFE\nL'aixecament del secret d'una altra part del sumari del cas Erial, en el qual s'investiga delictes de suborn, prevaricació i malversació de cabals públics, ha deixat palés el gust d'Eduardo Zaplana per les inversions immobiliàries, els cotxes d'alta gamma i els rellotges de luxe i ha revelat nous imputats, com una de les seues filles i el marit d'aquesta i l'exdiputada del PP Elvira Suanzes.\nLa titular del Jutjat d'Instrucció número 8 de València ha alçat el secret d'una altra part del sumari, després del realitzat el passat 8 de febrer, per la qual cosa ara es pot conéixer fins al tom 17 d'aquesta causa, que ocupa una mica més de huit mil folis.\nEn el cas Erial s'investiga el presumpte cobrament de 10,5 milions en comissions derivades de les concessions d'ITV i parcs eòlics en la Comunitat Valenciana. Zaplana, que està en llibertat provisional després de més de huit mesos a la presó, al costat d'altres processaments s'enfronta també als delictes de tràfic d'influències, frau en la contractació, delicte fiscal, falsedat documental, associació il·lícita per a delinquir i pertinença a un grup criminal.\nA més de Zaplana, els investigats coneguts fins ara eren l'advocat Francisco Grau, l’exdirectiu de Terra Mítica Joaquín Barceló, l'exdirector general de la Policia i expresident de les Corts Juan Cotino; la dona de Zaplana, Rosa Barceló, i la secretària personal de l’expresident, Mitsuko Henríquez.\nA tots ells cal afegir, segons consta en el sumari, l'exdiputada del PP en Les Corts Elvira Suanzes per la seua presumpta participació en el blanqueig de fons il·lícits obtinguts per Zaplana.\nAltres dos nous investigats són María Zaplana, filla de l’expresident de la Generalitat i exministre, i el seu marit, Luis Iglesias, perquè la jutgessa manté sospites sobre els pagaments d'un pis situat en el cèntric carrer de Pascual i Genís de la capital valenciana, on va ser detingut Eduardo Zaplana al maig de l'any passat, la contractació del qual, pel que sembla, va efectuar María Zaplana.\nA més, María i la seua germana Rosa, sense que tingueren recursos propis per a això, van comprar diverses propietats immobiliàries de luxe i vehicles d'alta gamma gràcies a donacions efectuades pels seus pares (per import global de 580.000 euros) i a les aportacions que van rebre des de comptes manejats per supòsits testaferros, apunta el sumari.\nRellotges, cotxes i diners en metàl·lic\nA Eduardo Zaplana se li van intervindre en el seu domicili 18.000 euros en metàl·lic, així com cotxes de luxe com un Audi Q7 i un Audi Q3, del qual és titular la seua dona, Rosa Barceló, també investigada en la causa. També es va trobar una caixa amb una trentena de rellotges de polsera, de marques com Bulgari, Breitling, Hublot o Rolex. A més es va trobar una caixa metàl·lica amb diners, concretament 272 bitllets de 50 euros, 30 bitllets de 100 euros i dos bitllets de 200 euros, als quals se sumen 20 bitllets de 50 euros trobats en el seu despatx.\nEl sumari dóna compte també que agents de la Unitat Central Operativa (UCO) de la Guàrdia Civil van localitzar un document a l'interior del maletí personal d'Eduardo Zaplana en el qual es recollia, de forma esquemàtica, el procés utilitzat per a recuperar part dels suposats suborns després de la privatització de les ITV que es trobarien a l'estranger.\nAquest document, segons el criteri dels investigadors, descriu la constitució de societats a través de les quals es van repatriar les suposades mossegades cobrades a signatures adjudicatàries de la gestió de les ITV i com es deriva aqueix capital per a la realització d'inversions immobiliàries en la costa d'Alacant.\nEls detalls del sumari d'Erial\nSocietats. Part dels suborns va anar a parar a dues societats de Luxemburg (Imison Internacional i Fenix Investments) en una operació realitzada per Vicente i José Cotino, nebots de l'expresident de les Corts Juan Cotino que van transferir 6,4 i 2,18 milions d'euros.\nL'assessor uruguaià. Fernando Belhot, fiduciari a l'Uruguai del expresident, va declarar al gener com a testimoni i va admetre haver administrat uns huit milions d'euros ingressats en diferents etapes i haver entregat a Zaplana uns 2,3 milions a llarg dels set anys de "col·laboració" amb ell.\nEl paper de Suanzes. La UCO considera a l'exdiputada Elvira Suanzes va mantindre un paper d’"intermediària" entre Zaplana i el seu germà, l'advocat Saturnino Suanzes, per a retornar d'Andorra 6,4 milions d'euros de presumptes suborns.\nLes filles. María i Rosa Zaplana van comprar diverses propietats immobiliàries de luxe i vehicles d'alta gamma gràcies a donacions dels seus pares i aportacions des de comptes manejats per supòsits testaferros, segons la Guàrdia Civil.


Acta de l’assemblea de fi de curs 2018/19 | Escola Josep Gras\nHola famílies, us adjuntem l’acta del fi de curs passat.\nDATA i HORA: 13 de Juny de 2019 a les 20,00h\nInformació i valoració del servei de menjador.\nComença l’Olívia la reunió, donant la benvinguda als assistents i tot seguit explica la funció de l’AMPA i comunica que una gran part dels components de la junta deixaran el seu càrrec al final d’aquest curs. La mateixa presidenta perquè canvia de domicili i d’escola, d’altres integrants també justifiquen la cessió del càrrec per diversos motius. En tot cas es comprometen a fer un traspàs amb acompanyament i ajuda als nous integrants.\nTambé explica que la tasca administrativa està externalitzada a l’empressa externa Mas&Gil (l’Àngela) i és la que assumeix la tasca més feixuga de tresoreria.\nPer al curs vinent hi haurà 163 alumnes a l’escola, es proposa de mantenir la quota de material i llibres, ja que no es preveu cap despesa excepcional i es considera una tarifa justa per a les famílies de l’escola, mantenint també el model de bonificació per a famílies monoparentals i nombroses. S’aprova per unanimitat.\nLes tarifes dels serveis d’acollida i menjador, es mantenen igual. S’aprova per unanimitat.\nAmb les extraescolars no podem assegurar les tarifes fins que no sapiguem exactament quines sortiran, de moment es mantenen les actuals. Una mare demana que avancem l’oferta d’extraescolars per a poder prendre una decisió sobre el Maig / Juny, ja que hi ha certes extraescolars fora del nostre municipi que ja s’avancen a aquestes dates les matriculacions, com a AMPA mirarem de transmetre aquesta petició a l’empresa Mas&Gil. També recollim propostes i les proposarem, per mirar de què s’ofereixin la setmana que bé en comptes de fins al mes d’Agost.\nL’Olívia explica una mica l’històric del servei de càtering i la situació actual del servei, se’ns subministra un menú diari cuinat a l’escola El Casal, fins ara es valora com a única opció possible, a causa de les característiques i nombre d’usuaris de la nostra escola. Surt a debat la deficiència del servei de càtering sobretot l’observat des de la Llar d’infants El Patinet, que també els hi suministra el dinar diàriament.\nPel que fa a la neteja, l’AMPA, ha aconseguit que una empresa externa de neteja, fes una neteja profunda abans d’iniciar el curs 2018/19.\nTambé disposem d’una monitora especialitzada en l’atenció als alumnes amb necessitats educatives específiques, i una persona de reforç en la cura dels usuaris i neteja de l’espai.\nExpliquem que aquest curs hi ha una comissió de Pati, on la presidenta de l’AMPA intervé com a representant d’aquesta, es recorda la funció que ha tingut la Junta per a tirar endavant el projecte amb tots els entrebancs i dificultats que han anat sorgint des de els inicis i que els acords amb l’arquitecta de l’Ajuntament, obtinguts després de peticions constants, estan donant els seus fruits i actualment es treballa en una mateixa línia de projecte i actuació.\nEn Jordi presenta el balanç provisional en data d’avui, ja que encara resta pendent de saldar els cobraments per part de l’Ajuntament, d’algunes famílies deutores, d’afegir les despeses que comportin la festa de fi decurs, etc. En un principi sembla que es podrà tancar el curs amb un balanç força equilibrat.\nMoltes de les famílies assistents avui a l’assemblea s’incorporen a la nova proposta de Junta de l’AMPA per al curs vinent, acordem inclús els càrrecs que creiem que poden assumir. L’actual secretària pren nota dels noms i telèfons per organitzar-nos i preparar-nos per al relleu de Junta.\nSant Llorenç Savall, a 13 de Juny de 2019.


Taller de lectura i escriptura:contes i narracions: LA VEU DE LA MARE RESSONA - Gina Porta\n-Carmeta, vols dir que en Rossend és un bon home? -Em deia la mare quan li vaig dir que ens volíem casar.\n-El pare és gran –li deia jo- els nois d’ara són d’un altra manera, mare, vós no ho enteneu.\nPobra dona, i tant que ho entenia, la que no ho veia era jo. Ens vàrem casar, i tant que ens vàrem casar! Al cap de pocs dies ja me’n vaig adonar de quanta raó tenia la mare. Pel meu marit tot ho feia malament, no ho encertava mai, jo prou que m’hi esforçava, però res. Al cap d’un temps vaig haver d’aprendre a dir mentides a la mare. Que si havia caigut, que si una porta mal tancada i mira, ... excuses, tot eren excuses.\nLa Carmeta va fer un sospir profund i va callar, jo me la vaig quedar mirant sense gosar a dir res, volia saber més coses de la seva història però, es clar, no gosava preguntar. Al cap d’uns quanst pobles es va posar la mà a la butxaca i en va treure un mocador amb puntes, se’l va quedar mirant fixament i sense aixecar el cap va repetir:


Notícies externes: JORNADA EUROPEA 2014: UNA MILLOR EDUCACIÓ I MOBILITAT PER A UN CREIXEMENT SOSTENIBLE\nJORNADA EUROPEA 2014: UNA MILLOR EDUCACIÓ I MOBILITAT PER A UN CREIXEMENT SOSTENIBLE\nTarragona, 09 de juny\tEls estats membres de la Unió Europea han acordat l’ambiciosa estratègia Europe 2020, l’objectiu de la qual és generar creixement a partir d’inversions més efectives en matèria d’educació, recerca i innovació. La Comissió ha proposat en els darrers anys varis paquets de l’Acta del Mercat Únic amb l’ànim de reactivar les dinàmiques integradores al mercat intern amb la finalitat d’assolir una major prosperitat i crear més llocs de treball a Europa.\nL’edició de la Jornada Europea CIDOB 2014, que porta per títol “Una millor educació i mobilitat per a un creixement sostenible”, qüestionarà si els països europeus estan fent tot el que cal per tal de recuperar un creixement econòmic sostingut. Per assolir aquest ambiciós objectiu, s’abordaran dues àrees fonamentals: la relació entre l’educació i el creixement, per una banda, i la cohesió del Mercat Únic europeu, per l’altra.\nEn un marc eminentment econòmic, aquesta jornada ha estat especialment dissenyada per esdevenir una eina útil per a emprenedors i altres professionals de l’àmbit empresarial. Amb la participació de decisors polítics i experts reconeguts, la conferència proporciona una plataforma d’intercanvi d’idees per a un desenvolupament estratègic a Europa.\nAmb aquest acte, el CIDOB (Barcelona Centre for International Affairs) vol fomentar vincles estables entre la societat civil catalana i espanyola i les institucions europees. En aquest context, Tarragona és un emplaçament ideal per acollir aquesta conferència anual, on la indústria química, el sector comercial i el port està estretament vinculada a la universitat.\nLa Jornada Europea tindrà el format d’un seminari d’un dia de durada, dividit en una sessió introductòria d’obertura a càrrec del Sr. Xavier Prats, director general d’Educació i Cultura de la Comissió Europea, dos panells i un dinar de treball amb un Key-speaker.\nLa sessió d’obertura introduirà els temes a tractar tot centrant-se en el marc general de l’Estratègia 2020. El primer panell es dedicarà a la formació contínua, en un entorn laboral amb necessitats d’innovació canviants. Un mercat laboral més flexible és crucial en temps de crisi per la relació directa entre les habilitats cognitives de la població i el creixement econòmic a llarg termini. Tanmateix, un estudi recent de l’OCDE i la Comissió Europea sobre les habilitats dels adults mostra diferències importants pel que fa a aptituds bàsiques com la comprensió lectora i les operacions matemàtiques senzilles en el si de la UE.\nEl segon panell es centrarà en la qualitat de l’educació a Europa en general, i a Espanya en particular. Les escoles i les institucions universitàries de casa nostra tenen una llarga tradició d’ajudar als estudiants a adquirir coneixement acadèmic, així com a desenvolupar pensament crític. Tanmateix, l’estat espanyol està molt per darrera dels països més ben considerats en aquest àmbit per la qual cosa cal augmentar la inserció laboral dels estudiants i proporcionar-los les habilitats que necessiten per a les seves carreres professionals.\nEl dinar de treball es dedicarà a discutir com reduir la càrrega burocràtica i millorar el marc regulatori actual per tal de permetre a les empreses europees ser més competitives tant en el sí de la Unió com en l’àmbit global, en tant que encara hi ha recorregut per fer en aquesta àrea.


Cerca hotels a prop de Nijhof & Lee\nPopular ara mateix a Àmsterdam Més venut Golden Mansion Apartments Huidekoperstraat 21-23 Apartament Estàndard reservada fa 32 minuts, 32 segons\nNH Amsterdam Caransa Rembrandtplein 19 Doble o de 2 Llits Estàndard reservada fa 1 hora, 1 minut, 30 segons\nHotel Asterisk 3 star superior Den Texstraat 16 Habitació de 2 llits Estàndard reservada fa 2 hores, 13 minuts, 8 segons\nHotel Espresso Overtoom 57 Habitació triple petita reservada fa 2 hores, 13 minuts, 11 segons\nHotel Library Amsterdam Prins Hendrikkade 145 Habitació Individual Estàndard reservada fa 3 hores, 17 minuts, 43 segons\nÀmsterdam és famosa per atraccions populars com ara Nijhof & Lee. Habitacions d'hotel oferides a les tarifes més baixes a Agoda.com moltes d'elles a prop de Botigues. Disponibilitat d'una àmplia selecció d'hotels a prop de Nijhof & Lee, des de l'amigable Quentin Arrive Hotel al luxós Keizersgracht Residence. Reserves d'hotels a prop de Nijhof & Lee es fan fàcilment a través de les reserves online d'Agoda.com La nostra pàgina de ciutat de Àmsterdam incorpora eines de recerca útils i ampla informació dels hotels que permet una recerca fàcil d'hotels. Amb més de 2 milions de comentaris de clients, més viatgers estan triant Agoda.com per reservar hotels a prop de Nijhof & Lee.\nHotels a prop de Nijhof & Lee el més proper\nBen situat a la els paisatges, compres, l'oci nocturn area de Àmsterdam ciutat, Hotel Nes us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Teatre de Kleine Komedie, Oudemanhuispoort, Teatre Tuschinkski. Amb una oferta de serveis hotelers superior i ampla gama d'entreteniment, Hotel Nes és compromet a que la seva estada sigui el més còmoda possible. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, aparcacotxes. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, accés a internet (sense fils), connexió sense fils a internet (cortesia), calefacció, servei de despertador a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Àmsterdam, el Hotel Nes és el lloc perfecte per una estimulant i emocionant escapada.\nSituat a Amsterdam-Centre, NH Collection Amsterdam Doelen és el lloc perfecte per gaudir de Àmsterdam i els seus voltants. A 1 km de l'emoció de la ciutat, aquest hotel de 5-estrelles gaudeix d'una excelent situació i permet accès a les millors atraccions de la ciutat. Els visitants d'aquest hotel, poden gaudir d'anar a les atraccions més importants de la ciutat: Oudemanhuispoort, The Antique Ring Shop, Droog. Els serveis i instal.lacions de primera categoria que defineixen l'experiència de NH Hotels us esperen a NH Collection Amsterdam Doelen. L'hotel ofereix Wi-Fi gratuït en totes les habitacions, seguretat 24 hores, servei de neteja diari, recepció 24 hores, servei d'habitacions 24 hores per garantir el més gran comfort possible als seus clients. A més, totes les habitacions ofereixen una gran varietat de comoditats com ara televisió de pantalla plana, armari amb clau, mirall, tovalloles, connexió sense fils a internet (cortesia) per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, NH Collection Amsterdam Doelen és una selecció idònia per a la vostra estada a Àmsterdam.\nBen situat a la l'oci nocturn, els paisatges, compres area de Àmsterdam ciutat, Rembrandt Romantic Penthouse us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Rembrandt Romantic Penthouse és compromet a que la seva estada sigui el més còmoda possible. Les carecterístiques més important de l'hotel inclouen ascensor. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Rembrandt Romantic Penthouse és la vostra destinació si buscau allotjament de qualitat a Àmsterdam.\nBen situat a la l'oci nocturn, compres, els paisatges area de Àmsterdam ciutat, Hotel Monopole us proporcionarà el millor lloc per a un merescut descans. Situat només a 0.1 Km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Aquest modern hotel està situat a prop de atraccions populars de la ciutat com ara Teatre de Kleine Komedie, Teatre Tuschinkski, Munttoren (Torre de la Moneda). Hotel Monopole també ofereix moltes instal.lacions per enriquir la seva estada a Àmsterdam. Aquest hotel ofereix nombroses instal.lacions en el lloc per satisfer el més exigent dels clients. L'hotel compta amb 25 precioses habitacions, i totes inclouen connexió sense fils a internet (cortesia), habitacions per a no fumadors, calefacció, servei de despertador, escriptori. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hotel Monopole no troba competidors en cap categoria.\nEls millors hotels prop de Nijhof & Lee\nCastell MuiderEstació de Tren Purmerend


DADES 14-F: Noves defuncions per Covid a TGN però amb una baixada dels contagis\nHi ha 70 persones ingressades a les UCI tarragonines | ACN\nLes comarques de Tarragona sumen 6 noves morts i 72 nous positius aquest diumenge\nDes de l'inici de la pandèmia s'han registrat 44.148 positius i 1.167 defuncions a causa del virus\nper Judit Sabaté 14/02/2021 10:02h\nDia d'eleccions al Parlament de Catalunya marcades clarament per la pandèmia del coronavirus. Aquest diumenge, 14 de febrer, el Departament de Salut ha notificat 72 nous casos de Covid-19 i 6 noves morts a la demarcació de Tarragona. Des de l'inici de la pandèmia s'han registrat 44.148 positius i 1.167 defuncions a causa del virus al Camp de Tarragona i l'Ebre. Pel que fa a la situació als hospitals, hi ha 219 persones ingressades en hospitals tarragonins, i 70 a l'UCI (+2). En el total de Catalunya, hi ha 638 persones a les Unitats de Cures Intensives (-13).\nDesglossant les dades per regions sanitàries, al Camp de Tarragona suma aquest diumenge 59 nous casos de Covid-19 i 6 noves defuncions, elevant les xifres acumulades a 34.532 casos i 1.004 defuncions des del març. El risc de rebrot puja aquest diumenge i se situa en 183 (+27), mentre que l'Rt es manté en 0,68. Als hospitals del Camp de Tarragona hi ha 158 persones ingressades amb Covid-19 (+2) i 47 a l'UCI (+2). A les comarques del Camp s'han vacunat contra el coronavirus 19.879 persones, de les quals 13.088 també han rebut la segona dosi.\nLa regió sanitària de les Terres de l'Ebre suma avui 13 nous casos de coronavirus i cap defunció, elevant les xifres d'acumulats a 9.616 positius i mantenint 163 morts des de l'inici de la pandèmia. El risc de rebrot baixa i se situa en 169 punts (-25), i l'Rt disminueix també fins a 0,65 (-0,02). Als hospitals ebrencs hi ha 61 persones ingressades amb coronavirus (+4) i 23 a les UCI. En aquesta regió sanitària ja han rebut la primera dosi de la vacuna 5.986 persones i la segona, 4.079.\nEl risc de rebrot, per sota dels 200 punts a Reus i Tarragona\nA la ciutat de Reus s'han registrat avui diumenge 15 nous contagis i una defunció per coronavirus, amb un balanç acumulat de 8.651 positius i 215 morts des del mes de març. A la capital del Baix Camp el risc de rebrot és ara de 177 punts (-14), i l'Rt es manté en 0,65. Hi hauria 37 persones ingressades per la malaltia (+1) a l’Hospital Sant Joan, segons el balanç de Salut. A Reus, s'han vacunat 4.866 persones amb la primera dosi i 2.927 amb la segona.\nA Tarragona ciutat, per la seva part, s'han reportat 11 nous positius i 4 morts, amb un total de 8.086 casos i 204 defuncions des de l’inici de la pandèmia. El risc de rebrot és ara de 186 punts (-24), amb una Rt que baixa fins al 0,56 (-0,03). Als hospitals tarragonins hi hauria 36 pacients ingressats per coronavirus (sense variació), segons el Departament de Salut. Ara, a la capital del Tarragonès ja s'han vacunat 4.947 persones amb la primera dosi i 3.370 amb la segona.\nConselleria de Salut salut eleccions generals 2019 Coronavirus


Berga esgota les opcions per aprovar el pressupost 2018 abans que s'acabi l'any - Regió7 :: El Diari de la Catalunya Central\nEl principal grup de l'oposició, el PDeCAT, demana al govern de la CUP que aclareixi si vol negociar o no\nd.c. 13.09.2018 | 23:42\nPle extraordinari del pressupost celebrat el 6 de setembre ARXIU/D.C.\nPle extraordinari del pressupost celebrat el 6 de setembre\nBerga arriba a l'equador del mes de setembre esgotant les opcions per aprovar el pressupost municipal del 2018. El govern de la CUP en minoria, amb 6 dels 17 regidors, no ha aconseguit fins ara suports per aprovar els comptes municipals. I les esmenes que hi volia presentar el grup del PDeCAT –que la CUP va dir que havia estudiat i que valorava si acceptar-ne alguna– no es van poder votar en el ple extraordinari del 6 de setembre perquè no havien estat presentades formalment. El govern va decidir suspendre el ple perquè els grups de l'oposició poguessin presentar esmenes a la proposta de pressupost. D'aquesta manera es deixava una porta oberta al diàleg per una possible entesa entre la CUP i el PDeCAT.\nEl PDeCAT ha presentat les seves esmenes aquesta setmana. «Esperem que ara la CUP ens digui si volen negociar el pressupost o no». Així ho afirma Ramon Minoves, cap de files del principal grup de l'oposició a Berga, el PDeCAT. Aquesta formació la setmana passada va fer públic que condicionava el seu suport als comptes de l'Executiu cupaire que el govern acceptés el 90% de les seves propostes que consisteixen en fer 930.00 euros d'inversions.\nUn cop el PDeCAT ha presentat les seves esmenes, ara l'interventor municipal ha d'emetre el seu informe que ha de determinar si tècnicament aquestes propostes són viables. Això garanteix que es puguin votar en el ple que s'ha de convocar per debatre el pressupost 2018.\nEn declaracions a Regió7, Ramon Minoves ha explicat que aquest document conté les mateixes propostes que ja havien fet l'abril en un esborrany de comptes que els havia lliurat el govern (vegeu Regió7 del 5 de setembre). Aquest document, però, no es va poder votar en el ple extraordinari convocat el 6 de setembre, ja que no s'havia presentat seguint els passos legalment establerts, van indicar el secretari i l'interventor. El PDeCAT va presentar esmenes al registre en un esborrany de pressupost que els havia lliurat el govern l'abril passat. Però no van presentar cap esmena a la proposta formal final que la CUP va fer a la comissió de comptes del 30 d'agost. I, per això, no es van poder votar al darrer ple extraordinari el 6 de setembre.\nAra, el grup del PDeCAT està a l'espera de si el regidor d'Hisenda, Francesc Ribera, els truca per negociar. «Els 930.000 euros que proposem són un punt de partida. Per això no demanem el 100%, sinó el 90%. És una proposta de sortida per una negociació».\nPer la seva banda, Ribera ja va dir que, quan rebessin les esmenes del PDeCAT, les estudiarien. I a partir d'aquí parlarien si s'esqueia. Amb tot, les propostes del PDeCAT són conegudes per la CUP perquè són les mateixes que havien fet l'abril. Està per veure si s'obrirà un diàleg i si hi ha entesa o no.\nEl PDeCAT demana a la CUP que aclareixi si vol negociar el pressupost. Berguedà


Sallent organitzarà casals d’estiu i les colònies esportives - Ona Bages\nInici Bages Sallent organitzarà casals d’estiu i les colònies esportives\nSallent organitzarà casals d’estiu i les colònies esportives\nLes inscripcions ja estan obertes i seran fins al 12 de juny amb les places limitades. Per tots aquells pares que vulguin més informació sobre com es realitzaran els casals d’estiu hi haurà una reunió informativa aquest dimecres 3 de juny a les set de la tarda (19:00h) a la pista coberta que està ubicada al costat del pavelló.\nDurant els casals es realitzaran activitats esportives, activitats a l’aire lliure, caminades, curses d’orientació, esports d’aventura, jocs i altres activitats lúdiques esportives.\nSegons la regidora d’educació Sílvia Tardà, assegura que “hi haurà totes les normes de seguretat completament seguides i a més hi haurà monitors que només es dedicaran a vetllar perquè es compleixin”. Ara falta saber els espais que s’utilitzaran, segons Tardà anirà en funció de quants infants s’apuntin.\nL’empresa que es fa càrrec del casal i de la contractació dels monitors, que seran tots de Sallent, serà Pere Tarrés, segons la regidora “és una de les millors empreses en aquest sentit i coneix bé i al detall les normes sanitàries”.\nEls casals esportius es realitzaran del 29 de juny al 24 de juliol per a nens i nenes de 3r de primària a 2n d’ESO. De dilluns a divendres de 9:30 a 13:30 i el preu és de 45 € per a cada setmana amb un 10% de descompte famílies nombroses i monoparentals i 20% de descompte 3 germans inscrits. Pel que fa als casals d’estiu seran per a infants de P-3 a 6è de primària del 29 de juny al 10 de setembre i a Cabrianes del 29 de juny al 31 de juliol i el preu és de 40€ per setmana.


Els premis Montpetit arriben a la 28a edició seguint amb l'èxit de cada any - Ona Bages\nInici CULTURA Els premis Montpetit arriben a la 28a edició seguint amb l’èxit de...\nEls premis Montpetit arriben a la 28a edició seguint amb l’èxit de cada any\nLAIA CANDÀLIGA.- Un total de 300 nens i nenes de les diferents escoles de l’escola Paidos, el Monsenyor Gibert i Pla del Puig van participar en el concurs dels premis Montpetit de Sant Fruitós de Bages. L’acte d’entrega dels premis el va presidir la directora de la biblioteca Conxita Fenoy, juntament amb l’alcalde Joan Carles Batanés i el regidor de cultura Xavi Racero.\nLa sala polivalent de la biblioteca era plena de gom a gom, pares, mares, avis, tiets i sobretot infants omplien una sala plena d’il·lusions i amb nervis per saber quin conte era el guanyador. Es va viure una tarda diferent de la biblioteca, on hi van passar unes 150 persones, que van poder gaudir dels premis Montpetit amb una bossa amb un llibre, caramels i material per llegir i escriure.\nEls protagonistes de la tarda van ser els 6 guanyadors de les categories A i B, entre 9 i 12 anys. L’altre punt fort va ser Joan Romero, l’il·lustrador que va dibuixar cada conte guanyador mentre els narradors el llegien. Enguany els premis també van comptar amb la presència de 6 joves narradors, la majoria d’ells alumnes de batxillerat de l’institut Gerbert d’Aurillac. Per acabar, no hi va faltar el berenar i la foto de grup final.\nEls premis Montpetit fa 28 anys que se celebren i enguany és el segon any consecutiu que es duen a terme a la biblioteca municipal de Sant Fruitós de Bages, ja que anteriorment s’havien celebrat al Nexe o al Casal Cultural.\nImatge dels guanyadors dels premis Montpetit 2017. Biblioteca de Sant Fruitós de Bages.


Visita de comiat de l’ex-Raonador del Ciutadà d’Andorra\nCreat el 11 Desembre 2017\nL'Arquebisbe d'Urgell i Copríncep Episcopal, Mons. Joan-Enric Vives, va rebre al Palau episcopal de La Seu d’Urgell, el dia 11 de desembre, la visita de comiat de l’ex-Raonador del Ciutadà del Principat d’Andorra, Sr. Josep Rodríguez Gutiérrez que ha desenvolupat aquest alt servei durant 6 anys (2011-2017).\nMons. Vives volgué aprofitar la visita per agrair la bona tasca desenvolupada pel Sr. Josep Rodríguez al capdavant de la institució del Raonador del Ciutadà. El Sr. Rodríguez informà el Copríncep de l'activitat que ha desenvolupat al llarg d’aquests anys, les demandes més comunes a les que ha hagut de fer front i els reptes i dificultats que s’ha trobat al llarg d’aquests anys d’exercici en el seu càrrec.\nEl dia 4 de desembre va prendre possessió el Nou Raonador del Ciutadà, Sr. Marc Vila i Amigó.\nReunió constitutiva del Col·legi de Consultors d’Urgell\nHomenatge i presentació d’un llibre sobre Mn. Joan Escales\n12ª Nit a Montserrat\nFesta del Roser a Penelles\nDia de la mare entre els ucraïnesos a Guissona\nConsagració d'una Verge a Balaguer\nOrdenacions de dos monjos a l’Abadia de Silos\nExcursió dels seminaristes a Cap de Rec i a Cerdanya\nTarragona acull més de 200 professors de religió de Catalunya\nTrobada interdiocesana de Vida Creixent a Montserrat


Tres morts més per coronavirus al Baix Empordà i augment de casos a Palafrugell Gent Gran - Actualitat - Àncora\nTEMAS gran mes per gent palafrugell Baix\n08/04/2020 19:42 h. TV Costa Brava\nEls casos diagnòsticats de Covid-19 pel SSIBE a la comarca ja són 207. Es tracta de pacients que han estat hospitalitzats o personal sanitari.\nAquest dimecres segueixen ingressades 27 persones al centre hospitalari, les mateixes que el dia anterior. 19 més estan pendents de resultats.\nDes de l'inici de la pandèmia (13 de març) s'han donat d'alta 41 pacients que han passat el virus a casa.\nAugmenta a 18 el nombre de morts per Covid-19 al Baix Empordà\nAquest dimecres ha augmentat el nombre de morts, que des de dissabte eren 15. Avui s'ha arribat als 18. 5 pacients van morir a l'Hospital de Palamós, també hi ha hagut un mort de la residència Palamós Gent Gran i on hi ha hagut més afectació és a la residència Palafrugell Gent Gran amb 12 exitus. A la residència palafrugellenca hi ha 40 malalts i 9 persones en aïllament. A més, també hi ha pacients de la comarca en estat molt greu ingressats en altres centres com l'Hospital Josep Trueta de Girona.\nSi posem el focus en el personal sanitari, actualment hi ha 53 professionals mèdics o d'infermeria dels Serveis de Salut Integrats del Baix Empordà que han donat positiu per coronavirus, dos menys que ahir. Hi ha 14 persones més que resten aïllades preventivament a l'espera d'un diagnòstic.


Aula virtual: Dimarts 6 de Juliol de 2021 Horari: 13:00 - 15:00h. Idioma: Català\nAula virtual: Dimarts 13 de Juliol de 2021 Horari: 16:00 - 18:00h. Idioma: Català\nAula virtual: Divendres 23 de Juliol de 2021 Horari: 16:00 - 18:00h. Idioma: Català\nAula virtual: Dimarts 27 de Juliol de 2021 Horari: 16:00 - 18:00h. Idioma: Català\nAula virtual: Dimecres 28 de Juliol de 2021 Horari: 16:00 - 18:00h. Idioma: Català


El “passeig” per l’Empordà i la crema de Montiró – Culturania.net\nHome Sin categoría El “passeig” per l’Empordà…\nTal com hem observat en els darrers posts del blog, es pot veure com l’aixecament rural iniciat arran de la crema de Santa Coloma de Farners el 30 d’abril de 1640 havia fet que es produís una autèntica revolta popular i que s’estenia ràpidament per gran part del nord del Principat com una taca d’oli, ja que la revolta pagesa havia arribat finalment a les ciutats, tal com succeí a Vic (26-27 de maig), juntament al fet que aquell any havia sigut molt dolent per la sequera molt severa, posant en perill les properes collites. D’aquesta manera, trobem que al llarg de tot el mes de maig s’anaren formant grans partides de pagesos revoltats que acabarien convergint amb una espècie d’”exèrcit català”, el qual s’organitzava amb reclutaments de voluntaris, essent la seva missió perseguir i expulsar als tercios de Catalunya.\nPerò qui eren els protagonistes de la revolta camperola? Un part principal del gruix d’aquesta revolta eren els pagesos (coneguts popularment com “segadors”), tot i que també trobem a gent procedents dels pobles i ciutats, els quals comptaven amb el suport de les autoritats locals i dels seus cossos de defensa veïnal, els sometents.\nContinuant amb el relat dels esdeveniments, havíem deixat a Juan de Arce i als seus homes acorralats a Blanes per part del grup de pagesos revoltats liderats pel “Mestre de Camp Chatalà”, el qual tenia el seu campament a Sant Celoni. Cada dia que passava, la situació d’Arce es tornava més complicada. Mentrestant, començaren a córrer rumors d’un imminent atac francès aprofitant la delicada situació que es vivia al Principat en aquell moment i, per aquest motiu, el Virrei de Catalunya decidí enviar més homes i recursos a bord de “las galeras d’Espània” comandades pel marquès de Villafranca amb l’objectiu que els tercios de Arce hi embarquessin, per posteriorment moure’s fins a Roses i des d’allà creuar els Pirineus amb l’objectiu de preparar la defensa del comtat de Rosselló.\nEn un principi, Juan de Arce es mostrà dubitatiu alhora d’abandonar Blanes, pel fet que la seva cavalleria no podia embarcar a les galeres però, finalment acabà acatant l’ordre del Virrei, i el 27 de maig abandonava Blanes al capdavant dels seus homes, estant constantment vigilats per les galeres del marquès de Villafranca, les quals seguien el seu camí paral·lel via marítima. Per la seva banda, els pagesos revoltats continuaren atacant als soldats dels tercios sense donar-los ni un moment de treva, ja que “cosa de tres o quatre mil (pagesos), i anaren en sag[u]iment dels dits soldats i ne an mors a mols, i los an fets retirar a la fortalesa de Rosas ab gran falta de mantenimén”.\nMentrestant, a Girona també hi trobem aldarulls, ja que “grans tropes de pagesos” entraren a la ciutat buscant a Ramon de Calders, el governador de Catalunya en funcions, i altres membres de l’administració reial, saquejant alguns convents en cerca de soldats amagats.\nPer la seva banda, els tercios de Juan de Arce i els pagesos revoltats s’enfrontaven a Llagostera el dia 28 de maig, essent derrotats els darrers. Amb el camí lliure, els tercios aconseguien refugiar-se a Sant Feliu de Guíxols, novament sota l’empara de les galeres. L’endemà, els tercios continuen el seu pas per l’Empordà deixant tot un rastre de ciutats saquejades i enrunades al seu pas: Calonge, Palafurgell… fins que arribaren a Montiró, la qual patiria el mateix destí que Riudarenes!\nCorria el dia 30 de maig i quan “los tèrcios de Juan de Arce y de don Leonardo Moles y altres en lo lloch de Montiró”, furiosos i desitjosos de venjar-se pel tracte hostil de la gent de la contrada, “posaren foch a la iglésia parrochial (de Sant Sadurní de Montiró) y la cremaren tota, juntament ab lo Santíssim Sagrament, ab la major part de las casas de dit lloch”. Per tal d’observar les destrosses que havien comès a l’eslglésia, el Vicari Pijoan de Girona relata que “les caxas que hi havia en dita Yglesia de la Obra, y altras devocions on havia molts diners que també han robat… com també la major part dels mobles, y alajas que lo Rector… havia recullits en dita Yglesia, pensant tenirlos alli mes segurs”. Així, exigeix que per tal vil crim “sian dits soldats, qui tal han fet, sacrílegos y excomunicats y axi be los qui han consentit en aquellas, y no han procurat de prevenirlas”.\nFinalment, el dia 31 de maig Juan de Arce i els seus homes arribaven finalment a Roses, on s’instal·laren a la seva ciutadella, ara estant totalment segurs sota l’empara de tal imponent fortalesa.\nPladevall, A., i Simón, A. (1986). Guerra i vida pagesa a la Catalunya del segle XVII. Barcelona: Curial.\nTorres, X (ed). (1995). Escrits polítics del segle XVII (1a ed). Barcelona: Institut Universitàri d’Història Jaume Vicens i Vives [etc.]\nEls passats 9, 10 i 11 de novembre va tenir lloc al castell de Montjuïc…\nÈXIT DE L’ACTE DE PRESENTACIÓ DE LA REPRODUCCIÓ DEL RETAULE GÒTIC DE SANTA CRISTINA DE CORÇÀ\nEl passat dissabte 23, a les onze del matí, va tenir lloc a l'ermita de…


Les millors pel·lícules del 2020\nFoto: ©Gisele Shmidt/NetflixMank de David Fincher\nLes 10 millors pel·lícules del 2020\nHa sigut un any difícil per al cinema, però s'han estrenat joies com aquestes\ndimarts 1 de desembre 2020\nEn un any tan estrany com el 2020, en què les sales han estat tancades durant mesos i les distribuïdores han ajornat algunes de les estrenes més importants, hi ha hagut també grans pel·lícules que o bé han aconseguit treure el cap a la cartellera o bé s'han decantat per les plataformes de streaming. Aquí teniu les deu que més ens han agradat.\n1. 'Mank', de David Fincher\nMés enllà del perfil d’un Herman Mankiewicz en hores baixes, que escriu 'Ciutadà Kane' mentre beu whisky i trampeja la fúria d’Orson Welles, la magistral nova pel·li de David Fincher retrata un Hollywood en blanc i negre, una lluminosa fàbrica de malsons per als qui, com el protagonista (un enorme Gary Oldman), les diuen tal com raja. Alcohòlic, llenguallarg i genial, Mankiewicz s’enfronta a l’statu quo. I perd. Però 'Ciutadà Kane' queda per sempre. La dolça revenja de l’eternitat.\n2. 'Las niñas', de Pilar Palomero\nEls ulls d’Andrea Fandos. En el lluminós debut de Pilar Palomero mana la mirada de qui, en silenci, no es perd cap detall mentre assumeix l’onada de canvis de la nena que camina cap a l’adolescència. Una escola de monges, Saragossa, 1992: el "Póntelo pónselo", els tests de la 'Super Pop', els primers 'pitis'. Però compte, que Déu vigila. Els ulls d’Andrea Fandos, com els d’Ana Torrent a 'El espíritu de la colmena', són la pel·lícula. El debut de l’any.\n3. '1917', de Sam Mendes\nUn únic pla-seqüència de dues hores converteix l’aventura bèl·lica en una experiència immersiva aclaparadora, on l’espectador s’enganxa al clatell d’un soldat en una missió suïcida i l’acompanya entre trinxeres i bombardejos. Sam Mendes posa totes les fitxes al color de l’artefacte narratiu, de la filigrana formal. Una aposta guanyadora.\n4. 'El juicio de los 7 de Chicago', d'Aaron Sorkin\nAaron Sorkin fa justícia recordant un cèlebre procés polític venut com un atac a la democràcia. Protestes pacífiques, un jutge tronat (amb la vènia de l’excel·lentíssima sala), càrrecs sense solidesa… Diàlegs frenètics i actors en majúscula (Rylance, Langella… i què gran és Sacha Baron Cohen aka Borat) en una de les joies de 2020.\nFoto: Begin Again Films\n5. 'El año del descubrimiento', de Luis López Carrasco\nAny 92, Jocs Olímpics, Expo... i una revolta obrera que acaba amb l’incendi del Parlament de Múrcia. L’Espanya moderna amagava les vergonyes. El director Luis López Carrasco parla amb aquells manifestants, i proposa un diàleg insòlit amb les víctimes de les crisis d’avui. Una proposta estètica hipnòtica disfressada de conversa de bar. Passat i present. Un joc de miralls per la reflexió.\n6. 'Bob Esponja, un héroe al rescate', de Tim Hill\nUn inesgotable vendaval d’idees, de creativitat, de bogeria. El tercer llargmetratge sobre l’esponja que viu a una pinya sota el mar és un homenatge al seu traspassat creador, Stephen Hillenburg. El seu llegat roman intacte en una pel·lícula trepidant i trapella, que aposta pel deliri lliure i surrealista marca de la casa. Pura, lisèrgica, divertida.\n7. 'Falling', de Viggo Mortensen\nN’hem vist moltes, de pel·lis que rasquen en les misèries de les relacions entre pares i fills. Si el magnífic debut com a director de Viggo Mortensen destaca és per la mesura, per la subtilesa, per la intimitat, per l’esperança i pel perdó. Pel retrat de les dues Amèriques. I per regalar-li el paper de la seva vida a Lance Henriksen (l’inoblidable Bishop d’'Aliens').\n8. 'La famosa invasión de los osos en Sicilia', de Lorenzo Mattotti\nLa delicadesa del conte original, escrit i il·lustrat per Dino Buzzati, es manté i agafa nova volada en el primer llargmetratge que signa un altre aplaudit artista, d’una generació posterior, això sí. La fidel adaptació del reputat Lorenzo Mattotti aposta per una bellíssima animació tradicional per equilibrar la narrativa infantil amb potents missatges anticolonialistes i antibel·licistes, oferint una deliciosa història d’aventures, amb tocs de commedia dell’arte.\n9. 'Jojo Rabbit', de Taika Waititi\nSi Chaplin i Lubitsch ho van fer quan Hitler i l’Holocaust avergonyien Europa, avui hauria de ser més fàcil mofar-se d’un dictador d’imatge ridícula i fer sàtira del nazisme. Però, en temps d’auge de l’extrema dreta i d’ofesos per no res, una pel·li com aquesta aixeca suspicàcies. La realitat és que Taika Waititi, el seu inspirat director (que també interpreta el tarat del bigotet, en versió amic invisible del nen protagonista), és tan precís i afinat, tan sensible i punyent, que aconsegueix un resultat irresistible.\n10. 'Onward', de Dan Scanlon\nÉs probable que, d’haver vist ja 'Soul' (haurem d’esperar fins a Nadal), la darrera producció de Pixar seria en aquest llistat. Però 'Onward', la immediatament anterior, és una gran substituta: jugant amb les eines del 'coming-of-age', ben farcit dels tocs fantàstics els quals obliga un món d’elfs i bruixes, i amb picades d’ull a 'Els Goonies' o a les pel·lis d’Indiana Jones (i, fins i tot, a 'Aquest mort està molt viu'), 'Onward' es fa lloc a qualsevol top pel seu final, tant emotiu com atrevit.


El nostre còctel del mes de novembre és el Hemingway Special\nRecepta del Hemingway Special:\n4 cl. Suc d’aranja\n1,5 cl. Licor de cireres Maraschino\n1,5 cl. Suc de llima\nDues cireres Luxardo i un tall de llima\nSi ja el clàssic Daiquiri és una meravella, aquesta versió creada especialment per l’autor de “El vell i el mar” és un veritable tresor per als amants del “no dolç”.\nEl característic sabor del Rom cubà és acompanyat a la perfecció amb tota la frescor de la fruita i la delicada fragància del licor de cireres.\nUn fervent defensor del Rom Cubà:\nGran aficionat a les begudes de qualitat, Hemingway es va convertir en un fervent defensor del Rom cubà quan va visitar el Restaurant Floridita a l’Havana i va demanar un dels Daiquiris gelats que servien.\n“Això és bo” li va dir al cantiner cap Constantí Ribalaigua, “però ho prefereixo sense sucre i doble de Rom”. El polifacètic escriptor estava convençut que era diabètic i duia a terme una cacera implacable contra el sucre, però no contra l’alcohol.\nÉs així com va néixer el “Daiquiri a lo salvaje” i que es molt aviat es convertiria en el “Daiquiri a lo Papa” o “Papa doble“. Posteriorment la recepta es va modificar afegint-li suc d’aranja i unes gotes de licor de cirera Maraschino per immortalitzar-la amb l’apel·latiu controlat de “Hemingway Special“.\nEl record de Papa, com afectuosament l’anomenaven els seus amics més íntims, perdura encara al Restaurant Floridita, amb una estàtua de bronze de mida real recolzada en l’extrem de la barra.\n“Havia begut dobles Daiquiris gelats, dels grandiosos Daiquiris que preparava Constant, que no sabien a alcohol, i que al beure’ls donaven una suau i fresca sensació.\nCom la de l’esquiador que llisca des de el cim gelat d’una muntanya, enmig de la pols de la neu. I després, després d’un sisè o vuitè, la sensació de la boja carrera d’un alpinista, que s’ha deixat anar de la corda, al anar baixant pel gelat cim de la muntanya, “\n“Illes en el Golf” Ernest Hemingway\ncóctel del mes, cocteleria barcelona, licor cerezas Maraschino, licor cireres Maraschino, Rom Havana Club 3 anys, Ron Havana Club 3, terrassa barcelona


La jornada va comptar amb música en directe al matí i a la tarda\ndilluns, 27 de maig 2019 - 13:00h\nL'XI Aplec de Sardanes Vila del Morell va tenir lloc el diumenge 26 de maig | Cedida\nL'Associació Cultural i Sardanista del Morell i la regidoria de Benestar Social de l'Ajuntament del municipi van fer possible la celebració de l'XI Aplec de Sardanes Vila del Morell aquest cap de setmana. La jornada va comptar amb la participació del voltant de tres centenars de persones, les quals van gaudir de la festa i van fer possible, un any més, la celebració d'una edició carregada de dinamisme, tradició i cultura popular.\nAquest passat diumenge, 26 de maig, ha sigut una data marcada a tots els calendaris a causa de les eleccions municipals. No obstant això, l'XI Aplec de Sardanes Vila del Morell ha pogut concloure amb una valoració més que positiva. El president de l'entitat, Anton Ribas, la va titllar com una jornada «festiva i amb molt bon ambient». A més, l'assistència va ser més que exitosa, sumant fins a sis colles participants en el concurs de colles improvisades de la tarda.\nFins a sis colles van participar al concurs de colles improvisades | Cedida\nMúsica en directe durant tota la jornada\nLa cobla Reus Jove, la Maricel i la Mediterrània van ser les encarregades de protagonitzar el vessant musical de l'XI Aplec de Sardanes Vila del Morell. Aquestes van interpretar un total de trenta sardanes, repartides en dues quinzenes, una al matí i una altra a la tarda. Tampoc va faltar el component emotiu durant la jornada, ja que la darrera sardana d'aquesta edició va ser dedicada al secretari de l'entitat sardanista, Luis Jacinto Espona Martínez, que va morir el 26 de gener d'aquest mateix any. Així doncs, l'anomenada «Somni» va omplir de record el municipi tarragoní.\nAquesta jornada s'emmarca en un context en el qual el Morell lluita per esdevenir Capital de la Sardana 2022. Els tràmits ja han estat iniciats, pel que ara només falta esperar la resposta de la Confederació Sardanista de Catalunya, la qual s'espera que arribi en un període de temps no massa extens.\nAGENDA: El Morell acull el seu XI Aplec de Sardanes en una jornada festiva


Síndrome d'intestí permeable, una altra estafa dietètica? | Consumer\nSíndrome d’intestí permeable, una altra estafa dietètica?\nLa idea que una mala dieta pugui afeblir el revestiment intestinal fins a anul·lar la immunitat i generar malalties com l'esclerosi múltiple o l'autisme no té fonament científic\nImatge: Lisa Brewster\nL’anomenada “síndrome d’intestí permeable“, que en teoria genera una llarga llista de trastorns tant aguts com a crònics, ha guanyat popularitat. Però, és real? Al setembre de 2013, els doctors Matt Odenwald i Jerrold Turner, del Departament de Patologia de la Universitat de Chicago, van revisar aquesta qüestió. En el seu article, publicat en la revista oficial de l’Associació Americana de Gastroenterología (Clinical Gastroenterology and Hepatology) els investigadors van declarar que l’existència d’aquesta síndrome no s’ha demostrat. El present article analitza en què consisteix aquesta suposada síndrome, si és cert que pot generar altres malalties, quins són els riscos de modificar la dieta sobre la base de suposicions i per què certes dolències fictícies calen tan profund en l’opinió popular.\nSíndrome d’intestí permeable, què és?\nLa síndrome d’intestí permeable, que no apareix en cap tractat mèdic de referència, és una teoria sense suficient base científica com per prendre-la de debò. Els qui l’empunyen barregen veritats (com que la barrera intestinal impedeix que molts gèrmens passin al torrent sanguini) amb hipòtesi sense demostrar (com que l’esclerosi múltiple té el seu origen en l’intestí). Si bé la mucosa intestinal pot lesionar-se per algunes malalties, a causa de l’abús de l’alcohol o per un ús freqüent de determinats fàrmacs, no és cert que una mala dieta afecti al revestiment intestinal fins al punt d’anul·lar la immunitat i generar fatiga crònica, asma, lupus, esclerosi múltiple o autisme, segons afirmen determinats terapeutes alternatius.\nÉs important tenir en compte que encara que l’intestí es pot danyar a causa de dolències (com la malaltia celíaca) o tractaments (medicaments per a la quimioteràpia), això no funciona a l’inrevés: un intestí danyat no fa que contraguem el VIH.\nNHS Choices, el major portal sanitari del Regne Unit, vinculat al seu Sistema Nacional de Salut, detalla que la llista de productes que venen els qui defensen aquestes teories inclou llibres redactats amb l’objectiu de convertir-se en top-vendes (i enriquir al seu escriptor), complements dietètics, nombrosos aliments especials (per exemple, sense gluten) i diverses dietes miracle, com a” dietes depurativas” o “dietes antifúngicas”. Ni els llibres ni cap dels tractaments tenen sostingues científic, segons NHS Choices.\nÉs veritat que aquesta síndrome origina altres malalties?\nEls defensors de la “síndrome d’intestí permeable” afirmen que restaurar la impermeabilidad de la barrera intestinal guarirà les malalties subjacents, alguna cosa que no s’ha demostrat en assajos clínics. De fet, Odenwald i Turner citen recerques que mostren que la pèrdua de la barrera intestinal, per si sola, és insuficient per iniciar les malalties citades pels terapeutes que recolzen l’existència d’aquesta síndrome. Fins i tot pot ser que succeeixi a l’inrevés, que la major permeabilitat observada en un pacient estigui causada per la malaltia subjacent. Així, s’hauria de tractar la malaltia per millorar la permeabilitat intestinal.\nPerò no solament els terapeutes alternatius volen treure profit d’aquesta síndrome, ja que la indústria farmacèutica també s’ha apuntat. Al mercat existeixen fàrmacs dissenyats per a aquesta síndrome, que en teoria restaurarien la barrera intestinal. La seva eficàcia està, per Odenwald i Turner, per demostrar. Per això tots dos científics insisteixen que “els tractaments actuals per a la disfunció de la barrera [intestinal] han de dirigir-se a la malaltia subjacent”; això és, a la veritable causa.\nÉs perillós modificar la dieta per la suposada síndrome?\nPrendre complements dietètics no sempre és segur, tal com va detallar el text ‘Complements dietètics: cura amb el “natural”‘, publicat en EROSKI CONSUMER. Tampoc ho és prendre fàrmacs de dubtosa eficàcia o realitzar complicades dietes allunyades d’un patró d’alimentació saludable. NHS Choices subratlla que, “en general, l’eliminació dels aliments de la dieta no és una bona idea, tret que sigui estrictament necessari (per exemple, si vostè pateix una malaltia celíaca)”. Aquesta supressió pot generar desequilibris i deficiències nutricionals d’incert final.\nEn cas de patir una malaltia que alteri la mucosa intestinal, el primer és acudir al metge de capçalera, que decidirà si és necessari l’assessorament d’un gastroenterólogo. És molt probable que sigui necessari el suport de dietistes-nutricionistes, que adaptaran la dieta del pacient per disminuir els símptomes.\nPer què triomfen aquests plantejaments paracientíficos?\nSi el funcionament de l’intestí humà és difícil d’entendre, les patologies que li afecten no li van a la saga en complexitat. Són patologies que donen nom a assignatures universitàries, a tractats mèdics de centenars de pàgines i a desenes de revistes científiques especialitzades. Per fer-se una idea, n’hi ha prou amb comprovar que en els últims cinc anys s’han publicat més de 75.000 recerques relacionades amb malalties intestinals, segons recull la base de dades PubMed. És aquesta complexitat, en part, la que explica l’èxit que obtenen molts falsos gurús quan s’inventen malalties l’origen de les quals està en el nostre intestí.\nI és que en l’àmbit de les teràpies alternatives pansa que com més difícil és comprendre una malaltia, més altes són les possibilitats que aparegui un autodenominat “expert” per abordar-la. Es vanagloriará d’haver trobat les causes i la solució de la dolència. El tractament serà ràpid, sense esforç i, sobretot, estarà exempt de tot rigor científic, que és el que ha de sustentar qualsevol aspecte relacionat amb la salut pública.\nUn altre factor que justifica per què tenen èxit les malalties intestinals “inventades” és el fet que en els últims anys ha incrementat de forma notable el coneixement de l’intestí. Ha passat de ser un òrgan que tan sol digeria, transportava i eliminava els aliments que ingerim, a participar en el sistema immune. No obstant això, Odenwald i Turner, en l’article abans citat, mostren que els estudis sobre aquesta participació no aporten respostes definitives. S’ha de seguir investigant, però amb una actitud cauta davant missatges que solament fan engrossir la cartera d’algú poc interessat en la medicina basada en l’evidència.


Avui parlem d´Omar Guerra - VaDeBraus\nAvui parlem d´Omar Guerra\n11/10/2010 13/10/2010 Raul Felices\nD’aquesta curiosa forma va iniciar una de les seves feines en la Monumental el llavors torero novell Omar Guerra.\nEl seu nom complet és Omar Saa Guerra, va néixer a Barcelona el 13 de gener de 1980 i és fill del matador colombià Aurelio Saa “El Caleño”. D’ell va rebre els primers consells quan es va iniciar per la zona de castella i va destacar com alumne de la Escuela de Tauromàquia de Catalunya on va intervenir amb èxit en diversos festejos que va organitzar l’entitat. Va vestir per primera vegada de torero a la localitat granadina de Gor el 19 de maig de 1996 i va debutar amb cavalls a la Monumental de Barcelona al costat de Raúl Cuadrado i Serafín Marín, el 29 d’abril del 2001, amb novells procedents de Salamanca, de la ramaderia de Doña Caridad Cobaleda.\nDes de la temporada 2003 ve actuant com a subaltern i en l’actualitat exerceix amb eficàcia els seus serveis al costat del nostre torero català Serafín Marin.\n← L’UTYAC es presenta i viatjarà a Saragossa\nTancament de temporada de Correbous →


La Crida proposa concedir l'11è «Premi Baula» a Advocacia per la Democràcia\nLa Crida proposa concedir l’11è «Premi Baula» de la Paeria a Advocacia per la Democràcia\nLa Crida per Lleida – CUP proposa concedir l’11è «Premi Baula» de la Paeria a l’Associació Advocacia per la Democràcia, en qualitat de millor entitat cívica. Aquesta associació, integrada per un centenar de lletrats de la demarcació sense ànim de lucre, van impulsar la defensa legal dels col·legis electorals del referèndum de l’1 d’octubre.\nTal i com expliquen els advocats integrants d’aquesta plataforma, inicialment es van preparar per assistir la vulneració de drets o possibles detencions per defensar els col·legis electorals: no obstant, degut a les dures càrregues policials de l’1 d’octubre, van acabar defensant a víctimes de lesions i d’agressions per part dels cossos policials de l’estat.\nL’Associació Advocacia per la Democràcia van estar presents en els diferents col·legis electorals amb un distintiu que els identificava com a tals. Així, van habilitar per a l’1 d’octubre un torn de reforç a tots els partits judicials, a més de facilitar un telèfon per a consultes urgents sobre situacions de conflicte o vulneració de drets.\nUna tasca que es va dur a terme de manera altruista a fi de reforçar la participació i les garanties el dia del referèndum i que continua amb la denúncia de les agressions dels cossos policials i la defensa judicial a la gent que les va patir. Per tot això, la Crida considera que aquest centenar de lletrats mereix el reconeixement de la ciutat de Lleida per la seva trajectòria cívica i solidària.\nLleida, 6 de novembre de 2017


Mas avança que de cara a l'any que ve es vol potenciar encara més la vessant professional dels participants\n3 min. Pas de la Casa 16/02/2020 16:39\n651x366 'Fauna salvatge', l'escultura que ha guanyat el primer premi. / M. F. (ANA) 'Fauna salvatge', l'escultura que ha guanyat el primer premi. / M. F. (ANA)\n651x366 La cònsol major d'Encamp, Laura Mas, lliura el primer premi a Aaron Pérez i Ondina Oliva. / M. F. (ANA) La cònsol major d'Encamp, Laura Mas, lliura el primer premi a Aaron Pérez i Ondina Oliva. / M. F. (ANA)\n651x366 L'escultura que ha guanyat el segon premi 'Paó blau'. / M. F. (ANA) L'escultura que ha guanyat el segon premi 'Paó blau'. / M. F. (ANA)\n651x366 Escultures acabades després dels tres dies de feina dels artistes. / M. F. (ANA) Escultures acabades després dels tres dies de feina dels artistes. / M. F. (ANA)\n651x366 Membres del jurat lliuren el premi a Danielle Cipolletti i Andreu Minoves, guanyadors del vot popular i del tercer premi. / M. F. (ANA) Membres del jurat lliuren el premi a Danielle Cipolletti i Andreu Minoves, guanyadors del vot popular i del tercer premi. / M. F. (ANA)\n651x366 Els concursants, les autoritats i el jurat després del lliurament dels premis. / M. F. (ANA) Els concursants, les autoritats i el jurat després del lliurament dels premis. / M. F. (ANA)\nEls dinou equips que han pres part en la dissetena edició del Concurs d'escultures de neu del Pas de la Casa han conegut aquest migdia el veredicte del jurat. Una "crítica al canvi climàtic", tal com han explicat els artistes Aaron Pérez i Ondina Oliva, s'ha endut el primer premi. La cònsol major d'Encamp, Laura Mas, ha destacat que el concurs té "molt d'èxit" i està agafant "molt renom" i ha avançat que de cara a l'any que ve es plantegen donar-li "més notorietat" potenciant encara més la vessant professional dels participants.\nD'aquesta manera, la cònsol major ha posat en relleu que es vol fer "canvis per donar un toc més de professionalització" a aquest concurs, ja que creuen que això fins i tot beneficiaria els artistes perquè els donaria "més notorietat". En aquest sentit, ha recordat que ja aquest any els equips que han format part al concurs han estat integrats per professionals i que aquesta és la línia que es vol seguir, tot i que no ha volgut avançar cap canvi concret, ja que ha manifestat que s'hi està treballant. Mas s'ha mostrat satisfeta de com ha anat aquesta edició i ha manifestat que el concurs és "un èxit", ja que aconsegueix portar molta gent al Pas i, per tant, " reactivar" el teixit empresarial del poble. A més, ha emfasitzat el fet que vinguin equips de llocs tan diversos com Turquia, Itàlia o Espanya.\nLa cònsol major encampadana s'ha referit a la dificultat que han tingut els artistes per treballar, ja que "el temps no ha acompanyat" i és que la calor ha fet que alguns dels treballs s'hagin desfet. En aquest sentit ha manifestat que "ha estat complicat" per als participants poder elaborar les seves obres però ha remarcat que "les tècniques han estat d'una gran qualitat" i ha volgut "felicitar-los perquè el resultat és excepcional".\nEl primer premi ha estat per a l'obra 'Fauna salvatge', amb la qual els artistes han volgut plasmar l'impacte del canvi climàtic amb el desgel i "la situació de supervivència" tant de l'ésser humà, en aquest cas un esquimal, com dels ossos. L'esquimal, ha dit Pérez "lluita pel menjar i la pell" de l'os i l'animal, per alimentar i defensar les seves cries. No és la primera vegada que Pérez i Oliva participen al concurs del Pas però per a ells ha estat "una sorpresa" guanyar i més perquè hi ha "molt nivell".\nEl segon premi ha estat per a l'obra 'Paó blau', d' Eulàlia Sellarés i Roger Frederiksen i el tercer, per a 'Austràlia', de Danielle Cipolletti i Andreu Minoves que s'han endut també el premi del vot popular que aquest any ha comptat amb més de 300 votacions. A l'últim, el premi menció d'excel·lència d'Andorra ha estat per a l'obra 'Viatge incert', de Roger Vilanova i Roc Sulé.\nReflexions en forma de neu sobre la flora i la fauna\nLa fauna i la flora, protagonistes del Concurs d’escultures de neu del Pas


⏯ El Govern buscarà "recursos econòmics" per recuperar i restaurar la Casa de Vallmanya | Lleida.com\n⏯ El Govern buscarà "recursos econòmics" per recuperar i restaurar la Casa de Vallmanya\nEl conseller d'Economia i Hisenda, Jaume Giró, s'ha compromès aquest diumenge amb l'Ajuntament d'Alcarràs (Segrià) a "buscar recursos econòmics per recuperar i restaurar la Casa de Vallmanya" on estiuejava el president Francesc Macià. Ho ha anunciat l'alcalde Jordi Janés a l'acte inaugural de la 29a Fira del Comerç i el Rebost que ha estat presidit pel conseller del Govern.\nL'Ajuntament fa temps que defensa que no disposa dels recursos econòmics suficients per assumir la compra d'aquest espai, que es troba en estat d'abandonament, i demana la implicació de la Diputació de Lleida i de la Generalitat. Diverses entitats insisteixen, des de fa anys, en la necessitat que el consistori adquireixi l'immoble per evitar que es continuï deteriorant.\nDurant la seva visita, el conseller Jaume Giró ha dit que la Fira del Comerç i el Rebost d'Alcarràs és un exemple de "l'economia real" que demostra la recuperació econòmica que viu el país. De fet, ha indicat que Catalunya acabarà el 2021 amb "bones taxes de creixement" per damunt de la mitjana espanyola i europea, i ha assegurat que al 2022 l'economia "anirà bé".\nAlcarràs arxiva l'expedient contra Ezquerra arran d'una denúncia de policial


Dimarts, Desembre 1st, 2015\nTags: dobladitos, FCE, nous socis\nLa Festa «doblada» dels Escacs\nDimarts, Octubre 7th, 2014\nEl diumenge 28 de setembre d’enguany es va celebrar la Festa Catalana dels Escacs, a la població de Calaf, a la comarca de l’Anoia.\nCom a subcampions de Catalunya de 2a categoria ens corresponia un trofeu que van anar a recollir quatre dels nostres companys: Iván Humanes, Manel Santolaria, Diosdado Jaén “Jorda” i Dani Garcia Llargués.\nLa Festa, com alguns de vosaltres sabeu, consta de diferents activitats. La primera va ser el XXVI Campionat de Catalunya de ràpides per equips. Partides de 3 minuts + 2 segons per jugada i equips de quatre jugadors. Començàvem en el lloc 55è del rànquing, d’un total de 57 equips participants. Però les essències «doblades» es van imposar i vam aconseguir un total de 17 punts, gairebé el 50% del total, amb la destacada aportació d’en Dani Garcia, que en va sumar set, perdent només dues partides. Això ens va fer pujar fins a la 37a posició i, el que és més important, ens va col·locar com a campions de Catalunya de 2a categoria de ràpides.\nTot seguit, el dinar, que els nostres col·legues van preferir realitzar a un restaurant del poble de Calaf, anant per lliure, en lloc d’afegir-se a l’organitzat per la Federació. Sospito que el motiu principal va ser que en el menú federatiu no hi figurava cap plat de cargols. I, ja se sap, «si no hay cargols, nos vamos».\nPerò això va comportar un petit problema: els premis es lliuraven just després del dinar, a les postres. I de poc va anar que el club es quedés sense els seus trofeus. Els quatre “magnífics” tot just entraven per la porta quan van sentir el nom del Peón Doblado i van haver de córrer per recollir les dues copes que ens havíem guanyat.\nVeient les fotos —o en directe, si passeu per l’oficina del club—, s’ha de reconèixer que la Federació no ha escatimat en les copes. Si aquesta és la del subcampió de 2a categoria, no em puc ni imaginar com devia ser la del campió de la Divisió d’Honor, el Barcelona-UGA, que va guanyar també el campionat de ràpides.\nI, per a acabar, ja podeu consultar el vostre ELO actualitzat.\nTags: elo, FCE, trofeus\nEls escacs també aprimen\nDijous, Agost 28th, 2014\nPotser no us ho creureu, però us asseguro que, sigui per la calor, pels viatges o per l’estrès de les partides, en el recent 40è Obert Internacional d’Escacs Ciutat de Badalona vaig perdre una mica més d’un quilo. Però no patiu: a hores d’ara ja torno a tenir la meva panxeta habitual.\nI ara, seriosament, perquè els quatre «doblados» —més el capi Ivan— que ens hi vam apuntar ens ho vam prendre així, ben seriosament, potser massa i tot en algun cas. Avui escriuré la crònica jornada a jornada, com si fóssim un equip —de tercera provincial, que només érem quatre—. Espero que la memòria no em traeixi.\nA la 1a ronda encara estàvem escalfant i només en Daniel Peirón puntuava. En David Julià perdia contra la colombiana Ana María Vargas i l’Ignasi Archs, jo mateix, ho feia contra un 2078, això sí, després de fer un espectacular sacrifici de dama que evitava una pèrdua de qualitat però que no era suficient per salvar la partida.\n[Event "XL Obert Internacional Ciutat de Badalona"] [Site "Centro Civico La Salut, Av. Ma"] [Date "2014.08.02"] [Round "1"] [White "Archs Garriga, Ignasi"] [Black "Sumelzo Lozano, Josep"] [Result "0-1"] [ECO "A18"] [WhiteElo "1898"] [BlackElo "2078"] [PlyCount "68"] [EventDate "2014.08.02"] [EventRounds "9"] [EventCountry "ESP"] [WhiteTeam "Peón Doblado"] [BlackTeam "Badalona"] 1. c4 Nf6 2. Nc3 e6 3. e4 d5 4. e5 Nfd7 5. d4 dxc4 6. Bxc4 c5 7. d5 Nxe5 8. Bb5+ Bd7 9. dxe6 fxe6 10. Qh5+ Nf7 11. Bf4 Bxb5 12. Nxb5 Qa5+ 13. Nc3 Nc6 14. Qg4 e5 15. Qe6+ Be7 16. Bd2 Nd4 17. Qxe7+ Kxe7 18. Nd5+ Kd6 19. Bxa5 Kxd5 20. O-O-O b6 21. Bc3 Kc6 22. h4 Rhf8 23. b4 Nd6 24. bxc5 bxc5 25. f3 N6f5 26. Re1 Rae8 27. Rh3 Kd5 28. Ne2 Nxe2+ 29. Rxe2 Nd4 30. Rd2 e4 31. fxe4+ Rxe4 32. Bxd4 Rxd4 33. Rxd4+ Kxd4 34. Rf3 Rxf3 0-1\nDe la 2a ronda destaquen dues partides: la del Dani Peirón contra l’Eric Alves, un jove de Badia que aconseguia guanyar-lo per caiguda de bandera mentre els seus amics, com es diu popularment, reien per sota del nas; i la del Roberto de la Fuente, que començava a jugar contra un barret. A falta de tres minuts pel control de temps, apareixia el seu propietari, en Fernando A. Cárdenas. En fi, què us haig de dir d’en Cárdenas que no sapigueu ja. Tot i això acabava guanyant al nostre company. Seguíem freds: només un punt, el d’en David Julià.\nComençava la primera setmana d’agost i amb ella la 3a ronda. I les coses, si més no, milloraven una mica. Aconseguíem tres de quatre, amb l’única mancança d’en Roberto, que continuava el seu via crucis particular.\nA la 4a ronda seguíem sense aconseguir el ple. En aquest cas, qui fallava era en David, que perdia contra l’Eric Alves —el recordeu?— tot i les ganes corporatives que tenia de guanyar-lo.\nLa 5a ronda es mantenia en la línia: obteníem 2½ punts. La partida més espectacular era la d’en David contra un vell conegut, en Gregorio Valbuena. Després d’arribar uns minuts tard, guanyava en un tres i no res. De fet, jo, que jugava a la taula del costat, gairebé ni em vaig assabentar: després de saludar en David, quan vaig tornar a aixecar el cap, ja estaven signant les planelles. Una falsa excursió, de les típiques d’en Valbuena, li va costar la partida encara en la fase d’obertura. I en Roberto aconseguia el seu 2n punt —que acabaria essent el definitiu— contra la minifaldillera Pilar Ramos, qui, a estones lliures, venia objectes de bijuteria i similars relacionats amb els escacs. A aquests dos punts hi hem de sumar les meves taules contra en Lluís Casas per completar els punts de la ronda.\nA la 6a ronda tornàvem a començar: només en Dani aconseguia el punt. En David perdia contra en Gabriel Malassagne, un sub-12 de Marsella que acabaria en la 13a posició i que, d’aquí a uns anys, segur que jugarà en els grups A. Jo perdia contra un 1700 fals —un submarí, vaja— en una partida d’enrocs oposats en la qual el seu atac va ser més ràpid que el meu. I en Roberto perdia també contra en Josep Sánchez Paz, un 1882 de la ciutat.\nA la 7a ronda es creuarien diversos emparellaments més: a en Dani li corresponia jugar contra el nen marsellès Gabriel Malassagne i acabaria també rendint-se davant d’aquest jove jugador; en David sumava el punt contra un jugador navarrès i l’Ignasi aconseguia també la victòria contra la colombiana Ana María Vargas, recuperant-se en el mig joc d’un peó perdut tontament a l’obertura; en Roberto, per la seva banda, seguia sense aixecar cap i perdia el punt contra en Ricardo Sánchez, en una partida plena d’embolics, tant a dins com a fora del tauler.\nI així arribem a les dues darreres rondes. En Dani i en Roberto, massa preocupats per l’ELO, es retiraven del torneig i deixaven la representació «doblada» en les mans —o en el cap— del David i un servidor. El primer guanyava a en Daniel Riu, el noi de l’EDAMI que havia entaulat contra l’Iván Humanes en el play-off de la Lliga Catalana 2014. I jo, en el meu enfrontament contra en Jesús Atienza, un 2066 del Montornès, passava per totes les fases: superior en l’obertura, no definia bé en el mig joc i, amb alfils oposats i unes taules gairebé assegurades, l’espifiava i perdia la partida.\nOye Como Va by Santana on Grooveshark\nI el diumenge, a la darrera ronda, en David aconseguia guanyar a un d’aquells que reien per sota del nas —vegeu la 1a ronda— i acabava el torneig amb 6 punts —amb tres victòries en les tres darreres rondes—, que el situaven 17è del grup B. Per la meva banda, entaulava a la jugada 15 contra un nen de 10 anys, l’Àlex Ramon, del Ripollet, bàsicament pel cansament acumulat —i el pes perdut— durant la competició. Si més no, l’Àlex, amb 4 punts en 7 rondes i una única derrota, se’n va anar content. ¿I qui sóc jo per treure-li la il·lusió a un nen que aviat serà difícil de vèncer?\nA la propera crònica parlaré del Torneig de Sants, el torneig més important d’Espanya. Ai, no!, que enguany no l’organitza la Federació Espanyola sinó la Catalana, com consta en els registres del Chess-Results.\nTags: elo, FCE, partides i posicions\nEl nou ELO català\nDilluns, Juny 2nd, 2014\nFa temps que l’FCE, atenent les peticions dels Clubs, estudiava noves fórmules per al càlcul de l’ELO català. Finalment això ha cristal·litzat en una nova normativa que us podeu descarregar en aquest enllaç i que entrarà en vigor la temporada 2015 en el moment en què l’aplicació informàtica ho permeti.\nEls canvis són importants i intentaré explicar-los el millor que sàpiga. Anem a veure quines són les novetats.\nEs manté la idea de que cada jugador català, en el moment de federar-se, disposi ja d’una avaluació inicial. En el cas de jugadors que tinguin ELO FIDE, aquest serà també el seu ELO català inicial. La resta d’escaquistes seran avaluats en funció de l’edat: els menors de 5 anys tindran 1220 punts; els majors de 17, 1700; i la resta serà el resultat de multiplicar la seva edat precisa (amb un decimal) per 40 i afegir-li 1020 punts. És a dir, ELOFCE = 1020 + 40 × edat. Per exemple, un noi o noia de 14 anys i mig en el moment de federar-se tindria un ELO inicial de 1600 punts.\nL’ELO, com haureu pogut deduir, ja no tindrà un mínim de 1700, sinó que podrà baixar fins als 1000 punts —esperem que cap «doblado» arribi a aquesta situació—.\nActualment, la constant K té un valor de 25 durant les primeres 30 partides i de 15 a partir de la 31a. Aquesta constant baixa fins a 10 per a jugadors que hagin arribat en alguna ocasió als 2400 punts.\nA partir d’ara el factor K dependrà de l’ELO que tingui el jugador, com podeu veure a la taula.\nTram ELO K0\n1000 – 1099 42\n1100 – 1399 36\n1400 – 1699 30\n1700 – 1999 24\n2000 – 2299 16\n2300 – 2599 8\n> 2600 6\nAquest seria el K inicial (K0), que serà corregit per un factor de ponderació (ΔK) que podrà oscil·lar de –3 a +3 i que dependrà del nombre de partides jugades durant els darrers cinc anys. Aquest factor, però, no afectarà encara a la temporada 2015, així que tindrem temps de comentar-lo. La fórmula, per tant, seria: K = K0 + ΔK.\nEs seguiran valorant, però amb alguna diferència. Ara equivaldran a una partida jugada contra un rival amb el mateix ELO, però multiplicada pel factor K més baix dels dos jugadors. La variació serà positiva o negativa —com en l’actualitat— en funció de si s’ha guanyat o perdut per la incompareixença.\nActualment les llistes d’ELO s’actualitzen tres cops a l’any —la darrera s’ha publicat aquesta mateixa setmana i podeu veure ja la vostra nova avaluació a la pàgina de Jugadors—.\nLa temporada vinent les llistes seran mensuals i apareixeran el primer dia de cada mes, incloent-hi l’ELO i el factor K. Amb això s’evitarà que hi hagi jugadors amb un ELO fictici. La correcció afectarà, fins i tot, als tornejos setmanals. Així, si, per exemple, una partida es juga el dia 5, els ELO dels dos contrincants, a l’hora de realitzar el càlcul, seran aquells que hagin aparegut el dia 1, i no pas els que tinguessin a l’inici del torneig.\nAixò farà que els fulls de càlcul de què disposem actualment ja no serveixin. Els podrem seguir emprant però seran més imprecisos fins que n’apareixin de nous que corregeixin el problema.\nDon't Bring Me Down by Electric Light Orchestra on Grooveshark\nPartides contra jugadors estrangers\nLes partides jugades contra jugadors estrangers ja no es computaran pel seu ELO FIDE, sinó per la performance que hagin obtingut contra escaquistes catalans. Això és una mica llarg d’explicar, així que, com que no és massa important ni habitual, ho deixarem córrer. Pels qui n’esteu més interessats, a l’article 12 de la normativa ho trobareu més detallat.\nEn aquest cas no hi ha cap modificació. Les partides ràpides se seguiran comptabilitzant amb la meitat del factor K que li pertoqui al jugador.\nEn els tornejos en què hi hagi almenys un 80% de jugadors sub-12, el factor K serà fix i igual a 6 (3, si es tracta de partides ràpides), independentment del que tingui el nen o nena.\nCrec que amb aquesta explicació us haurà quedat força clar els canvis que s’esdevindran. Us recomanem que llegiu atentament la nova normativa, on trobareu les fórmules completes i exemples de càlcul. I si encara us queda algun dubte ens podeu fer arribar els vostres comentaris i intentarem resoldre’ls.\nEn qualsevol cas, el més important és seguir jugant a escacs sense pensar més del compte ni capficar-vos amb el vostre ELO o el del rival.\nTags: elo, FCE


Maneres de viure » 2011 » octubre\nTertúlia d’alcaldes: Malgrat de Mar, Alella i Sant Pol de Mar\nmaneresdeviure - 30/10/2011\tEl passat mes de setembre l’alcaldessa de Vallromanes i els alcaldes de Dosrius i Argentona, compartien taula concretant un relat ple de complicitats i sintonia, més enllà dels colors i les sensibilitats polítiques.\nUn relat que dona valor al treball de centenars d’homes i dones que fan possible la política municipal del país.\nEls tertulians que ens acompanyen aquest matí de diumenge són:\nMontserrat Garrido,alcaldessa de Sant Pol de Mar, per Convergència i Unió. És tècnica superior en educació infantil de formació, ha desenvolupat la seva tasca educativa a l’escola bressol de St Iscle de Vallalta. A l’Ajuntament hi és des de l’any 1987. A l’alcaldia hi va arribar el mes de juny passat, convertint-se en la primera dona alcaldessa del municipi.\nConxita Campoy, l’alcaldessa de Malgrat de Mar pel Partit dels Socialistes de Catalunya.\nVa accedir a l’alcaldia a les eleccions de l’any 1991, és la primera dona que presideix l’ajuntament de Malgrat. Ha estat vicepresidenta del Consell Comarcal, presidenta del Consorci per a la Promoció Turística del Maresme i candidata al Parlament de Catalunya a les eleccions de 1995.\nAndreu Francisco, que és l’únic alcalde d’Esquerra Republicana al Maresme. I el primer que lidera tres mandats consecutius. És un apassionat de les noves tecnologies i abans de fer el salt a la política estava al capdavant d’una consultoria de temes relacionats amb la societat de la Informació.\nTertulians ocasionals La manera de viure i pensar del doctor Marc Antoni Broggi\nmaneresdeviure - 30/10/2011\tMolt sovint transitem per la vida amb la sensació de no controlar-la prou, d’estar massa condicionats per fets i circumstàncies que no depenent directament de nosaltres. Viure amb aquesta sensació no resulta còmode i probablement ens allunya de la felicitat. Tenim la sensació que la manera de viure no ens és pròpia.\nControlar la nostra vida, viure de manera conscient i coherent amb el que som i pensem, no és fàcil, demanda d’enteresa i sovint de força de voluntat. I fer-ho tenint en compte els altres, respectant la diferència, no resulta senzill.\nEstem parlant de la vida per aproximar-nos a la mort.\nVivim per morir. És llei de vida. I si massa vegades la vida no ha estat com havíem pensat, apropiar-nos de la mort és ara més que mai una assignatura pendent.\nMés enllà dels casos de mort sobtada, la mort comporta sovint decisions cada cop més difícils i inquietants, fins el punt d’haver tornat gairebé obsolet el concepte de mort natural.\nL’augment de l’esperança de vida, els avenços en el camp mèdic i científic, la millora en les qualitat de vida de les persones en societats benestants, ha fet que desplacem la mort de les nostres vides i que sovint considerem aquesta un fracàs del sistema. I ja sabem que tolerem amb dificultat el fracàs.\nPotser per tot plegat hem perdut la perspectiva de que al final sempre hi ha la mort i que saber morir, saber apropiar-se de la mort, és la millor manera morir en pau.\nEl doctor Marc Antoni Broggi, acaba de publicar un assaig deliciós i realista, Per una mort apropiada que pretén reflexionar sobre la mort a partir de grans lliçons de vida. Humanitzar la mort. Humanitzar la practica mèdica. Humanitzar la relació amb els malalts.\nManeres de viure i pensar El bon dol, amor i resilència\nmaneresdeviure - 30/10/2011\tAquell dia Anji Carmelo, la veu serena de cabells blancs, l’àngel que ens parlava de la mort i de la reparació del dolor, dimensionava el seu relat a partir de l’experiència viscuda.\nAra aquell dol ha pres forma de llibre. El buen duelo, amor i resiliència. Anji Carmelo comparteix un temps de conversa dins l’espai Maneres de viure millor.\nAnji Carmelo és doctora en Metafísica per la Universitat de Los Angeles. Va coneixer Elisabeth Kluber Ross, l’anuy 1992, un contacte que canviaria la seva vida.\nDejame Llorar, de oruga a mariposa, estás en mi corazón son alguns dels seus llibres.\nManeres de viure millor Entrevista fragmentada (i II): Boris Izaguirre\nmaneresdeviure - 30/10/2011\tUs oferim el segon i darrer lliurament de la conversa fragmentada compartida amb l’escriptor i comunicador Boris Izaguirre dins l’espai modernista del Cafè Vienès de l’Hotel Casa Fuster, situat al final del passeig de Gràcia de Barcelona, front els jardinets de Gràcia.\nBoris Izaguirre acaba de publicar la seva novel·la, DOS MONSTRUOS JUNTOS. L'entrevista fragmentada La mare de Ricky Rubio ens parla del seu fill\nmaneresdeviure - 30/10/2011\tLa Tona Vives és la mare del jugador de bàsquetRicard Rubio, Ricky Rubio quan surt a defensar els colors del seu equip de bàsquet. Ricky ha estat un nen precoç en el món del bàsquet va començar amb només 4 anys entrenant al club del seu poble El masnou i ja mai més ha deixat de botar-la. El Joventut, el Barça i ara el Minesota Timberwolves formen part de la seva geografia esportiva. Un somni fet realitat el del Ricy: jugar a l’NBA. Aquests dies mentre entrena, espera impacient que es desbloquegi la lliga de bàsquet americana i demostrar que està preparat per al joc-espectacle que es practyica allà. La Carme Parras ha parlat de tots aquests reptes amb la seva mare, la Tona Vives.\nCondició de mare Brassens, la nostra memòria\nmaneresdeviure - 30/10/2011\tA peu o en bicicleta Rafael vallbona explora en nostre territori de nord a sud; d’est a oest; passat i present imaginant un futur incert i cada diumenge ens envia un relat en forma de postal sonora.\nAvui merescut homenatge a Brassens, un músic que avui molts reivindiquen. Postals locals, amb Rafael Vallbona La música que fa feliç el cantant Raphael\nmaneresdeviure - 30/10/2011\tAvui descobrirem la música que fa feliç al cantant Raphael, Qui després de l’èxit rotun de la seva gira mundial “Raphael, 50 años después” de més de 50 concerts, torna als escenaris aquesta nit a Lleida i diumenge i dilluns a la nit al Gran Teatre del Liceu, amb la gira “Te llevo en el corazón”, el seu particular tribut a la música popular d’Amèrica Llatina, amb un repertorio que inclou tangos, ranxeres i boleros sense oblidar els seus grans hits com ara Yo soy aquel, Escándalo o Mi gran noche., després de la gira es declara apassionat de molts gèneres de música…des del flamenc, al jazz, al rock, la música de cantautor i concretant ja músics o cantants, és fan d’Elvis Presley, Bob Dylan o Frank Sinatra, per dir-ne alguns. L'entrevista fragmentada Associació Mares Doules\nmaneresdeviure - 30/10/2011\tAmb l’Anji Carmelo parlàvem de l’acompanyament en la mort i ara parlarem d’acompanyar l’arribada d’una nova vida a través de la figura de la Doula. Una dolula és una dona, moltes vegades mares, que ajuden altres mares en el seu camí a la maternitat. Una experiència que es traspassava de mares a filles però que els canvis estructurals en moltes famílies han fet que aquest suport s’hagi de buscar fora del nucli familiar. La Clara vergés és una mare doula. Ella era cuinera, i.lustradora iq uan va donar a llum el seu tercer fill va descobrir la figura de la Doula, es va formar i va fundar l’Associació Mares Doules, pionera en la formació de Doules. També ens acompanya la Sierra Bernabeu, doula i la Imma Sàrrias, llevadora i doula i l’Helena Todó, que ha estat mare fa 6 mesos.\nComunitats Es pot estar enamorat de dues persones al mateix temps?\nmaneresdeviure - 30/10/2011\tAquesta és la pregunta que ens planteja, al Cineclub, la filòloga Carmen Gallego prenent com a punt de partida a Contracorriente, una película peruana dirigida por Javier Fuentes-León i estrenada l’any 2010. va ser escollida pel Consejo Nacional de Cinematografía per a representar el Perú als premis Oscar 2010.\nMiguel és un pescador de Cabo Blanco, un petit poble al nord del Perú. Viu amb la seva dona Mariela amb qui ha de tenir el seu primer fill. Però al mateix temps manté una rrelació amb Santiago un artista que s’ha mudat al poble i que es rebutjat per la major part dels habitants per ser agnòstic i per mostrar obertament la seva homosexualitat. Santiago mor ofegat accidentalment. Després de mort torna perquè Miguel busqui el seu cos i l’enterri com diu la tradició. Miguel es veurà en el dilema de fer el que li demana el seu amic i mostrar a tothom que està enamorat d’ell o no fer-ho i deixar que l’ànima de Santiago visqui sense descans. Finalment opta per mostrar-se obertament tal i com és tot i les conseqüències que la seva ctitut puguin tenir. Cineclub Alcaldes i alcaldesses en condició de Tertulians ocasionals\nmaneresdeviure - 30/10/2011\tVídeos Interpensar\nmaneresdeviure - 30/10/2011\tEl professor Juan Sánchez-Enciso centra la seva secció a parlar de la importància del diàleg i la conversa per aprendre. Sánchez Enciso recorda els dos tipus de conversa segons el sociolingüísta Neil Mercer, la disputativa, caracteritzada per la defensa de l’ego l’exploratòria que es basa en l’intent d’establir prioritats, arribar a punts d’acord, a reduir la discrepància sense perdre el discurs crític…en definitiva a interpensar. Amb la conversa expliratòria aprensa i amb la conversa disputativa et quedes amb el que ja sabies.\nEl somriure de Plató amb Juan Sánchez Enciso Pàgina següent » Vídeo\nAvanç programa Girona Ara divendres 10-05-13 amb Eduard Cid i Sonia Tubert amb l’informatiu Noticies Freqüencia Girona a La Xarxa de comunicació local de 10 a 13 del matí. Freqüència Girona 92.7 fm i també per internet http://programes.laxarxa.com/player-girona-ara - Posted to Girona ara Síndica de Barcelona - Posted to El mirador BCN Antoni Vives, Tercer Tinent d'Alcalde d'Habitat Urbà - Posted to El mirador BCN GASTROPINDOLES Jordi Avila amb Joan Pagés de la cava Pagés Entrena. - Posted to Girona ara Veus de Girona, dijous, 23-05-13 - Posted to Girona ara NOTICIES FREQÜENCIA GIRONA: l’actualitat al punt a les nostres comarques. - Posted to Girona ara Àmbit Fiscal amb el nostre assessor de capçalera Miquel Arxer parlem de la recuperació de l’impost de successions. - Posted to Girona ara Emprenem en xarxa amb el fundador i soci Marc Roselló de “Som Energia”. - Posted to Girona ara La Taverna de la Rambla amb “Els que Canten”, en Pere Bahí i en Pep Rodríguez, compartim taula i tovalles amb el fotoperiodista Eddy Kelele. - Posted to Girona ara Joan Matamala de la Llibreria les Voltes de Girona, parlem de l’acte que se celebra a Girona per presentar la campanya de la “Sobirania Fiscal”. - Posted to Girona ara l’Esgarrapada el periodista del Diari de Girona Albert Soler ens parla dels sobresous que hauria percebut la líder del PPC Alícia Sánchez Camacho - Posted to Girona ara Què és el transmedia? - Posted to Matins en xarxa Itinerari gastronòmic: Passatge Pellicer - Posted to El mirador BCN A punt pel "Mulla't i corre per l'Esclerosi Múltiple" - Posted to El mirador BCN La Mirada dels Altres: Hannu Arvio - Posted to El mirador BCN Àrea de servei: Síndica de Greuges de Barcelona - Posted to El mirador BCN l’Advocat Carles Monguilod, encarregat de la defensa de Joan Vila el zelador de La Caritat d’Olot - Posted to Girona ara El pa, peça clau de la dieta mediterrània. - Posted to Matins en xarxa Emprenedors: Yolanda Bonilla - Posted to Matins en xarxa Jugar amb Imma Marín - Posted to Matins en xarxa Meta


L’Ajuntament subvenciona el nou local d’assaig de la Societat Musical d’Alzira – RiberaTV\nDonades les circumstàncies, i atenent a les recomanacions de Salut Pública, l’associació va traslladar a l’Ajuntament la problemàtica i la determinació de suspendre temporalment durant el passat mes de gener les classes col·lectives amb major nombre d’alumnes per motius pedagògics i logístics. A més, les restriccions han impedit realitzar assajos a les diferents agrupacions de la SMA per l’aforament màxim permés de persones i per les dimensions del local, que impedeixen realitzar les activitats complint amb les normes.\nEls directors de les diferents agrupacions musicals han agraït la col·laboració a l’Ajuntament d’Alzira, que sempre està al costat de la cultura perquè l’activitat, en este cas musical, no pare. Així mateix, han comunicat que tan quan siga possible, es comunicarà la data de la inauguració del nou local d’assajos, que possibilitarà que les nostres agrupacions puguen començar a assajar de nou amb totes les mesures de seguretat.\nL’Ajuntament subvenciona el nou local d’assaig de la Societat Musical d’Alzira added by Ribera Televisió on 8 febrer, 2021